Predkladacia správa

Do medzirezortného pripomienkového konania sa predkladá návrh zákona, ktorým sa mení zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov. 

Návrh zákona bol vypracovaný na základe bodu B.1.uznesenia vlády Slovenskej republiky č. 40 zo 16. januára 2008.

Účelom návrhu zákona je nanovo upraviť výšku funkčného príplatku za výkon funkcie sudcu Špeciálneho súdu a sudcu Najvyššieho súdu Slovenskej republiky, ktorý rozhoduje o opravných prostriedkoch vo veciach, na ktoré je v prvom stupni príslušný Špeciálny súd, a to v súlade s uznesením vlády Slovenskej republiky č. 40 zo 16. januára 2008, ktorým schválila materiál Návrh opatrení na odstránenie diskriminácie pri odmeňovaní sudcov všeobecných súdov. 

Návrh zákona sa predkladá v dvoch alternatívach. 

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie.

            Návrh zákona nezakladá nové požiadavky na verejné financie, nebude mať ekonomický ani environmentálny vplyv, ani vplyv na  zamestnanosť a podnikateľské prostredie.